CELEX: 32022D0819
Language: hu
Date: 2022-05-24 00:00:00
Title: A Bizottság (EU) 2022/819 végrehajtási határozata (2022. május 24.) az Egyesült Királyság kifizető ügynökségei által a 2021-es pénzügyi évre vonatkozóan benyújtott, a 2014–2020-as időszakra vonatkozó többéves pénzügyi keret vagy a korábbi pénzügyi tervek keretében az Európai Mezőgazdasági Garanciaalapból (EMGA) finanszírozott kiadásokból származó adósságokat érintő számlák elszámolásáról (az értesítés a C(2022) 3306. számú dokumentummal történt) (Csak az angol nyelvű szöveg hiteles)

2022.5.25.   
               
               
                  HU
               
               
                  Az Európai Unió Hivatalos Lapja
               
               
                  L 146/107
               
            
         A BIZOTTSÁG (EU) 2022/819 VÉGREHAJTÁSI HATÁROZATA
         (2022. május 24.)
         az Egyesült Királyság kifizető ügynökségei által a 2021-es pénzügyi évre vonatkozóan benyújtott, a 2014–2020-as időszakra vonatkozó többéves pénzügyi keret vagy a korábbi pénzügyi tervek keretében az Európai Mezőgazdasági Garanciaalapból (EMGA) finanszírozott kiadásokból származó adósságokat érintő számlák elszámolásáról
         
            
               (az értesítés a C(2022) 3306. számú dokumentummal történt)
            
         
         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 51. cikkére, összefüggésben a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (a kilépésről rendelkező megállapodás) 131. és 138. cikkével,
         a Mezőgazdasági Alapok Bizottságával való konzultációt követően,
         mivel:
         
                     (1)
                  
                  
                     Az 1306/2013/EU rendelet 51. cikke értelmében a Bizottságnak az Egyesült Királyság által benyújtott – a záróelszámoláshoz szükséges információkat és a számlák teljességére, pontosságára és valódiságára vonatkozó ellenőri véleményt is magukban foglaló – éves elszámolások, valamint a tanúsító szervek által elkészített jelentések alapján az adott költségvetési évet követő év május 31-ig el kell számolnia az ugyanazon rendelet 7. cikkében említett kifizető ügynökségek számláit.
                  
               
                     (2)
                  
                  
                     A kilépésről rendelkező megállapodás 138. cikkének (1) bekezdése értelmében az Egyesült Királyság köteles továbbra is biztosítani a 2014–2020-as időszakra vonatkozó többéves pénzügyi keret vagy a korábbi pénzügyi tervek keretében az EMGA-ból finanszírozott kiadásokból származó adósságok megállapítását, nyilvántartásba vételét és visszafizettetését szolgáló irányítási és kontrollrendszerek működését az 1306/2013/EU rendelet 54. cikkével, 58. cikke (1) bekezdésének e) pontjával és 58. cikkének (2) bekezdésével összhangban.
                  
               
                     (3)
                  
                  
                     Az 1306/2013/EU rendelet 39. cikkével összhangban a mezőgazdasági pénzügyi év az n–1. év október 16-án kezdődik és az n. év október 15-én ér véget. A 2021-es pénzügyi évre vonatkozó számlák elszámolásakor figyelembe kell venni az Egyesült Királyság által 2020. október 16. és 2021. október 15. között megállapított, nyilvántartásba vett és visszafizetett adósságokat, a 908/2014/EU bizottsági végrehajtási rendelet (2) 11. cikkének (1) bekezdésében foglalt rendelkezéseknek megfelelően.
                  
               
                     (4)
                  
                  
                     A Bizottság ellenőrizte az Egyesült Királyság által benyújtott információkat, és közölte az Egyesült Királysággal az ellenőrzéseinek eredményeit, a javasolt módosításokkal együtt.
                  
               
                     (5)
                  
                  
                     Az Egyesült Királyság „Department of Agriculture, Environment and Rural Affairs”, „The Scottish Government Rural Payments and Inspections Directorate”, „Welsh Government” és „Rural Payments Agency” kifizető ügynökségei esetében az éves beszámolók és a kísérő dokumentumok lehetővé teszik a Bizottság számára, hogy határozatot hozzon a benyújtott éves számlák teljességéről, pontosságáról és valódiságáról.
                  
               
                     (6)
                  
                  
                     Az 1306/2013/EU rendelet 54. cikkének (2) bekezdése értelmében a szabálytalanságok miatti visszafizettetés elmaradásának pénzügyi következményeit 50 %-ban az Egyesült Királyság viseli, amennyiben a visszafizettetés nem történik meg a visszafizetésre való felhívást követő négy, illetve – ha a visszafizettetés nemzeti bírósági eljárás tárgyát képezi – nyolc éven belül. Az 1306/2013/EU rendelet 54. cikkének (4) bekezdése előírja az Egyesült Királyság számára, hogy a 908/2014/EU végrehajtási rendelet 29. cikke értelmében a Bizottságnak benyújtandó éves beszámolóhoz csatoljon egy hitelesített táblázatot, amely tartalmazza az 1306/2013/EU rendelet 54. cikkének (2) bekezdése értelmében az Egyesült Királyság által viselendő összegeket. Az Egyesült Királyság visszafizettetendő összegek bejelentésére vonatkozó kötelezettségének alkalmazására vonatkozó szabályokat a 908/2014/EU végrehajtási rendelet állapítja meg. A 908/2014/EU végrehajtási rendelet II. melléklete tartalmazza azt a táblázatmintát, amelyet az Egyesült Királyságnak fel kell használnia a visszafizettetendő összegekre vonatkozó információk benyújtásához. Az Egyesült Királyság által kitöltött táblázatok alapján a Bizottságnak határozatot kell hoznia a négy, illetve nyolc évnél régebbi szabálytalanságok miatti visszafizettetések elmaradásának pénzügyi következményeiről.
                  
               
                     (7)
                  
                  
                     Az 1306/2013/EU rendelet 54. cikkének (3) bekezdése értelmében az Egyesült Királyság kellően indokolt esetben dönthet úgy, hogy nem hajtja végre a visszafizettetést. Ilyen határozatot csak abban az esetben hozhatnak, ha a már felmerült és a várhatóan felmerülő költségek összege meghaladja a visszafizetendő összeget, vagy ha nincs lehetőség visszafizettetésre, mert a nemzeti joggal összhangban megállapítást nyert és elfogadásra került az adós vagy a szabálytalanságért jogi felelősséggel tartozó személyek fizetésképtelensége. Ha a határozatot a visszafizetésre való felhívás időpontját követő négy éven belül, illetve – ha a visszafizettetés nemzeti bíróság előtti eljárás tárgyát képezi – nyolc éven belül meghozzák, a visszafizettetés elmaradásából származó pénzügyi következmények 100 %-át az európai uniós költségvetésből kell finanszírozni. Az említett rendelet 54. cikkének az ugyanazon rendelet, 102. cikkének (1) bekezdése első albekezdése c) pontjának (iv) alpontjával összefüggésben értelmezett (4) bekezdése szerinti összefoglaló jelentésben szerepelnek azok a pénzösszegek, amelyek esetében az Egyesült Királyság úgy döntött, hogy nem hajtja végre a visszafizettetési eljárást; a jelentés tartalmazza továbbá e döntés indokolását is. Az ilyen összegek ennélfogva nem az Egyesült Királyságot terhelik, következésképpen azokat az uniós költségvetés fedezi.
                  
               
                     (8)
                  
                  
                     Az 1306/2013/EU rendelet 51. cikkével összhangban indokolt úgy rendelkezni, hogy e határozat nem érintheti a Bizottság által elfogadandó későbbi határozatokat, amelyek az európai uniós szabályoknak meg nem felelő kiadásokat kizárják az uniós finanszírozásból,
                  
               ELFOGADTA EZT A HATÁROZATOT:
         
            1. cikk
            Az Egyesült Királyság „Department of Agriculture, Environment and Rural Affairs”, „The Scottish Government Rural Payments and Inspections Directorate”, „Welsh Government” és „Rural Payments Agency” kifizető ügynökségeinek a 2014–2020-as többéves pénzügyi keret és a korábbi pénzügyi tervek keretében az Európai Mezőgazdasági Garanciaalapból (EMGA) finanszírozott kiadásokból eredő adósságokat érintő számlái a 2021-es pénzügyi év tekintetében elszámolásra kerülnek, az 1306/2013/EU rendelet 54. cikkével, 58. cikke (1) bekezdésének e) pontjával és 58. cikkének (2) bekezdésével összhangban.
            E határozat melléklete állapítja meg az e határozat alapján az Egyesült Királyság által visszafizetendő vagy részére kifizetendő pénzösszegeket, amelyek magukban foglalják az 1306/2013/EU rendelet 54. cikke (2) bekezdésének alkalmazásából eredő összegeket is.
         
         
            2. cikk
            E határozat nem érinti azokat a Bizottság által az 1306/2013/EU rendelet 52. cikke alapján elfogadott, megfelelőségi vizsgálattal kapcsolatos lehetséges későbbi határozatokat, amelyek az európai uniós szabályoknak meg nem felelő kiadásokat kizárják az uniós finanszírozásból.
         
         
            3. cikk
            Ennek a határozatnak Nagy-Britannia és Észak-Írország Egyesült Királysága a címzettje.
         
         
            Kelt Brüsszelben, 2022. május 24-én.
            
               
                  a Bizottság részéről
               
               Janusz WOJCIECHOWSKI
               
                  a Bizottság tagja
               
            
         
         
            (1)  HL L 347., 2013.12.20., 549. o.
         
         
            (2)  A Bizottság 908/2014/EU végrehajtási rendelete (2014. augusztus 6.) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, az ellenőrzési szabályok, a biztosítékok és az átláthatóság tekintetében történő alkalmazására vonatkozó szabályok megállapításáról (HL L 255., 2014.8.28., 59. o.).
      
      
         
            MELLÉKLET
            
               A kifizető ügynökségek számláinak elszámolása
            
            
               2021-es pénzügyi év – EMGA
            
            
               Az Egyesült Királyság által visszafizetendő vagy részére kifizetendő összeg
            
            
                         
                     
                     
                         
                     
                     
                        2021 – A kifizető ügynökségek kiadásai / címzett bevételei, amelyek esetében a számlák
                     
                     
                        a + b összesen
                     
                     
                        Az 1306/2013/EU rendelet 54. cikkének (2) bekezdése szerint az EMGA vonatkozásában felszámítandó összeg
                     
                     
                        Összesen
                     
                     
                        Az Egyesült Királyság által visszafizetendő (–) vagy részére kifizetendő (+) összeg (1)
                     
                  
                        elszámolásra kerülnek
                     
                     
                        elkülönítésre kerülnek
                     
                  
                        = az éves nyilatkozatban bejelentett kiadás / címzett bevétel
                     
                     
                        = a havi nyilatkozatokban szereplő összes kiadás / címzett bevétel
                     
                  
                         
                     
                     
                         
                     
                     
                        a
                     
                     
                        b
                     
                     
                        c=a+b
                     
                     
                        d
                     
                     
                        e=c+d
                     
                     
                        f=e
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        –23 104,12 
                     
                     
                        –23 104,12 
                     
                     
                        –23 104,12 
                     
                  
                        UK
                     
                     
                        EUR
                     
                     
                        –2 397 512,90 
                     
                     
                        0,00 
                     
                     
                        –2 397 512,90 
                     
                     
                        0,00 
                     
                     
                        –2 397 512,90 
                     
                     
                        –2 397 512,90 
                     
                  
               
            
                         
                     
                     
                         
                     
                     
                        Kiadás (2)
                     
                     
                        Címzett bevétel (2)
                     
                     
                        54. cikk (2) bekezdés (=d)
                     
                     
                        Összesen (=f)
                     
                  
                        08 02 06 01
                     
                     
                        6200
                     
                     
                        6200
                     
                  
                        g
                     
                     
                        h
                     
                     
                        i
                     
                     
                        j=g+h+i
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        –23 104,12 
                     
                     
                        –23 104,12 
                     
                  
                        UK
                     
                     
                        EUR
                     
                     
                        0,00 
                     
                     
                        –2 397 512,90 
                     
                     
                        0,00 
                     
                     
                        –2 397 512,90 
                     
                  
                        1)
                     
                     
                        Az Egyesült Királyság által visszafizetendő vagy részére kifizetendő összegek kiszámításánál az elszámolt kiadások esetében az éves nyilatkozat összegét („a” oszlop), az elkülönített kiadások esetében pedig a havi nyilatkozatok összegét („b” oszlop) kell figyelembe venni. Alkalmazandó átváltási árfolyam: a 907/2014/EU felhatalmazáson alapuló bizottsági rendelet 11. cikke (1) bekezdése első albekezdésének második mondata.
                     
                  
                        2)
                     
                     
                        Az 1306/2013/EU rendelet 43. cikkének megfelelően a 08 02 06 01 költségvetési sort meg kell osztani a 6200 költségvetési sorban címzett bevételként szereplő negatív korrekciók, valamint az Egyesült Királyságnál bevételként jelentkező pozitív korrekciók között, amelyeket már a kiadási oldalon, a 08 02 06 01 sorban kell szerepeltetni.
                     
                  
                        MEGJEGYZÉS:
                     
                     
                        2022. évi nómenklatúra: 08 02 06 01, 6200